கேள்வி: இயேசுவோடு தொடர்புடைய புதிய ஏற்பாட்டு இடங்கள் - இயேசு பணி செய்த பிரதேசங்கள் பற்றி நீங்கள் என்ன அறிந்துள்ளீர்கள்?
பதில்: இயேசுவின் பணிக்காலத்தில் அவர் சென்ற இடங்களாகப் புதிய ஏற்பாட்டில் குறிக்கப்படுகின்ற நகரங்களும் ஊர்களும் பெரும்பாலும் பாலத்தீனப் பிரதேசங்களான கலிலேயா, யூதேயா, பெரேயா, சமாரியா போன்றவற்றில் அமைந்தவை ஆகும். இயேசுவின் வாழ்வோடு தொடர்புடைய புதிய ஏற்பாட்டு இடமாக அறிஞர் குறிப்பிடுவனவற்றுள் “கடலோர செசரியா” (:en:Caesarea Maritima) என்னும் இடமும் உள்ளடங்கும். அந்நகரம் புதிய ஏற்பாட்டில் குறிப்பிடப்படாவிட்டாலும், அங்கு 1961இல் கண்டெடுக்கப்பட்ட உரோமை ஆட்சிக்காலத்தைச் சார்ந்த ஒரு கல்லில் ”பொந்தியு பிலாத்து” என்னும் குறிப்பு உள்ளது. இந்த பிலாத்துவின் ஆணைப்படிதான் இயேசு சிலுவை அறையப்பட்டார்.''Archaeology and the Galilean Jesus: a re-examination of the evidence'' by Jonathan L. Reed 2002 page 18
கேள்வி: இயேசுவோடு தொடர்புடைய புதிய ஏற்பாட்டு இடங்கள் - நிலப் பகுதிக் குறிப்புகள் பற்றி தகவல் சொல்.
பதில்: இயேசுவின் பணியை விவரிக்கின்ற நற்செய்தி நூல்கள் அப்பணி நடந்த இடங்கள் பொதுவாக நிலப் பிரிவு அடிப்படையில் தரப்படுகின்றன. அவர் திருமுழுக்கு பெற்றதும் கலிலேயாவில் தம் பணியைத் தொடங்கினார். திருமுழுக்கு யோவான் கைதுசெய்யப்பட்டு கொல்லப்பட்ட வரையிலும் இயேசு தொடர்ந்து கலிலேயாவிலும் அதன் பின் அதைச் சூழ்ந்த இடங்களிலும் பணிசெய்தார்.''Christianity: an introduction'' by Alister E. McGrath 2006 pages 16-22 இயேசுவின் கலிலேயப் பணியின் முடிவு ஏறக்குறைய மத்தேயு நற்செய்தி 17ஆம் அதிகாரத்திலும், மாற்கு நற்செய்தி 9ஆம் அதிகாரத்திலும் நிகழ்கிறது. திருமுழுக்கு யோவான் இறந்த பின், இயேசுவைத் பேதுரு (திருத்தூதர்) மெசியா என்று அறிக்கையிட்டு அவரை “வாழும் கடவுளின் மகன்” என்று எடுத்துரைத்த நிகழ்ச்சி குறிக்கப்படுகிறது (மத்தேயு 16). தொடர்ந்து இயேசு எருசலேம் நோக்கிச் செல்கிறார். வழியில் பெரேயா மற்றும் யூதேயா பிரதேசங்களையும் கடக்கிறார். இந்தப் பயணத்தின் நிறைவு நிகழ்ச்சியாக இயேசு எருசலேம் வெற்றி ஆர்ப்பரிப்போடு நுழைதல் குறிக்கப்படுகிறது (மத்தேயு 21, மாற்கு 11). இயேசுவின் பணிக்காலத்தின் இறுதிக்கட்டம் எருசலேமில் அவர் இரா உணவு உட்கொண்டு, மறுநாள் துன்பங்கள் பட்டு, சிலுவையில் அறையுண்டு கல்லறையில் அடக்கம் செய்யப்பட்டதை உள்ளடக்கியது.''Matthew'' by David L. Turner 2008 page 613
கேள்வி: இயேசுவோடு தொடர்புடைய புதிய ஏற்பாட்டு இடங்கள் - 2) இயேசு எருசலேம் நோக்கிப் பயணம் செய்தல் குறித்து விரிவாக சொல்லுங்கள்.
பதில்: திருமுழுக்கு யோவானின் சாவுக்குப் பின், ஏறக்குறைய நற்செய்திகளின் நடுப் பகுதியில் (மத்தேயு 17, மாற்கு 9) இரு முக்கிய நிகழ்வுகள் குறிக்கப்படுகின்றன. ஒன்று, திருத்தூதர் பேதுரு இயேசுவை மெசியா என்றும் “வாழும் கடவுளின் மகன்” என்றும் அறிக்கையிட்டது. மற்றது, இயேசு தம் சீடர்களின் முன்னிலையில் தோற்றம் மாறியது. இந்த இரு நிகழ்ச்சிகளின் வழியாக இயேசு தம்மைச் சீடர்களுக்கு வெளிப்படுத்தி, தாம் யார் என்பதை எடுத்துக் கூறியதாக நற்செய்தியாளர்கள் குறிப்பிடுகின்றனர்.''The Christology of Mark's Gospel'' by Jack Dean Kingsbury 1983 pages 91-95The Cambridge companion to the Gospels'' by Stephen C. Barton pages 132-133 மேற்கூறிய நிகழ்வுகளுக்குப் பின் இயேசு பெரேயா மற்றும் யூதேயா வழியாக எருசலேம் நோக்கிச் சென்ற பயணம் விவரிக்கப்படுகிறது. அப்பயணத்தின்போதும் இயேசு பல போதனைகளை வழங்குகிறார். பல புதுமைகளை நிகழ்த்துகிறார்.Steven L. Cox, Kendell H Easley, 2007 ''Harmony of the Gospels'' pages 121-135''The Life and Ministry of Jesus: The Gospels'' by Douglas Redford 2007 pages 189-207 இவ்வாறு பெரேயா வழியாக எருசலேம் நோக்கிச் செல்கின்ற இயேசு, தாம் திருமுழுக்கு பெற்ற இடத்திற்குத் திரும்பி வருகிறார்.Steven L. Cox, Kendell H Easley, 2007 ''Harmony of the Gospels'' page 137''The Life and Ministry of Jesus: The Gospels'' by Douglas Redford 2007 pages 211-229''Mercer dictionary of the Bible'' by Watson E. Mills, Roger Aubrey Bullard 1998 page 929
கேள்வி: இயேசுவோடு தொடர்புடைய புதிய ஏற்பாட்டு இடங்கள் - 9) நாசரேத்து பற்றி தகவல் சொல்.
பதில்: இயேசுவின் பெற்றோரான யோசேப்பும் மரியாவும், குழந்தை இயேசுவை ஏரோது கொல்லத் தேடியதை அறிந்து அவரைப் பாதுகாக்கும் வண்ணம் எகிப்துக்கு ஓடிப்போனார்கள். சில ஆண்டுகளுக்குப் பின்னர் கலிலேயாப் பகுதிக்குத் திரும்பிவந்து அங்கே நாசரேத்து என்ற ஊரில் குடியேறினார்கள் (மத்தேயு 2:16-23). இயேசு தம் இளமைப் பருவத்தை நாசரேத்து என்னும் ஊரில் கழித்தார். அங்கு வாழ்ந்த போதுதான் இயேசு எருசலேம் கோவிலுக்கு விழாக் கொண்டாடப் போன இடத்தில் தம் பெற்றோரான யோசேப்பையும் மரியாவையும் விட்டு கோவிலிலேயே தங்கிவிட்டார். மகனைக் காணாத பெற்றோர் பின்னர் கோவிலில் அவரைக் கண்டுபிடித்தார்கள். இந்நிகழ்ச்சியை லூக்கா 2:41-52 விவரிக்கிறது.''The Bible Knowledge Commentary: New Testament'' edition by John F. Walvoord, Roy B. Zuck 1983 page 210
கேள்வி: இயேசுவோடு தொடர்புடைய புதிய ஏற்பாட்டு இடங்கள் - 1) பெத்தானியா பற்றி விளக்கவும்.
பதில்: பெத்தானியாவில் மரியா, மார்த்தா என்று இரு சகோதரிகள் வாழ்ந்துவந்தனர். அவர்களுடைய சகோதரர் இலாசர் என்பவர் இறந்துபோனார். இதனால் உள்ளம் கலங்கிய இயேசு இலாசரின் கல்லறை அருகே கண்ணீர் வடித்தார். பின்னர் அவர் இலாசருக்கு உயிர் கொடுத்தார். இயேசு “உயிர்த்தெழுதலும் வாழ்வும் நானே. என்னிடம் நம்பிக்கை கொள்பவர் இறப்பினும் வாழ்வார்” என்று அறிவுரை வழங்கினார்.Francis J. Moloney, Daniel J. Harrington, 1998 ''The Gospel of John'' Liturgical Press page 325 யோர்தான் ஆற்றுக்கு அருகே இருந்த பெத்தானியா வேறோர் இடம் ஆகும்.